《贫居自述 其八》
明代·李孔修

新岁初来旧岁过，难除穷鬼与诗魔。莓苔巷口知音少，风月情怀赓和多。

洗净瓦瓶沽鲁酒，扫开尘壁写长歌。贫能乐也吟能乐，穷鬼诗魔奈我何。

作者简介：明广东顺德人，居广州，字子长，号抱真子。陈献章弟子。好读书，尤精《周易》。擅诗画，工书法。家贫，犹不肯投合于时。二十年不入城市。